钦定古今图书集成/明伦汇编/氏族典/第270卷 > 王南美
## 钦定古今图书集成/明伦汇编/氏族典/第270卷 > 王南美

按《尚友录》：南美，新化人，宋开国勋旧王溥之后。隐居
伊溪桂岩。博通经史，尢长于《易》，远近学者宗之。所著
有《钓月台》《耕云台集》。尝置义庄以给孤贫，称为“梅山
高士。”

===王廷珪===按《尚友录》：“廷珪，安福人。举进士，调茶陵丞。以职事忤
上官，拂衣而归。胡铨得罪贬岭南，亲友无敢通问，廷
珪独送以诗。秦桧怒之，流辰州。孝宗召除国子监簿，
寻乞祠归。复召对，时年九十馀。赐坐劳问，除直敷文
阁。”所著有《卢溪集》。